open-index/open-wikipedia-markdown huggingface dataset:
Jack Lemmon

**Jack Uhler Lemmon III** (* 8. február 1925, Newton, Massachusetts, USA – † 27. jún 2001, Los Angeles, Kalifornia) bol americký filmový herec, dvojnásobný držiteľ ceny Oscara.

Jeho syn Chris Lemmon (* 1954) je tiež herec.

## Životopis
Od mladosti hral na klavír a so svojim otcom hral ochotnické divadlo. Počas 2. svetovej vojny slúžil u amerického námorníctva, po skončení vojny úspešne vyštudoval Harvard University. Po jej absolutóriu začínal ako barový pianista, od roku 1948 hral rôzne drobné a epizódne role v rozhlase a v televíznych sitcomoch. Od roku 1954 hral divadlo na Broadwayi. Tu si ho všimli hľadači talentov z Hollywoodu. Po niekoľkých komédiach sa dostavil prvý veľký úspech v roku 1955, kedy získal prvého Oscara, čím začala kariéra budúcej hollywoodskej legendy.

Bol výborným komediálnym hercom s veľkým citom pre situačníú komiku a tragikomické situácie. V roku 1959 si zahral po boku Marilyn Monroe v legendárnom filme *[[Niekto to rád horúce]]* režiséra Billyho Wildera, čo mu vynieslo ďalšiu nomináciu na Oscara.

Od šesťdesiatych rokov často hrával s Walterom Matthauom s ktorým vytvoril komickú dvojicu.

## Filmografia (výber)

## Iné projekty

## Externé odkazy
* 
* 
* Jack Lemmon na FDb.cz
* TCMDb.com - Jack Lemmon  
* Actor Jack Lemmon dead at 76  

Kategória:Filmoví herci USA
Kategória:Absolventi Harvard University
Kategória:Držitelia Oscara za najlepší mužský herecký výkon v hlavnej úlohe
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Zlatý glóbus za najlepší mužský herecký výkon v miniseriáli alebo televíznom filme
Kategória:Držitelia ceny Zlatý glóbus za najlepší mužský herecký výkon (komédia/muzikál)
Kategória:Držitelia ceny BAFTA za najlepšieho herca v hlavnej úlohe
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Osobnosti z Massachusetts
Kategória:Držitelia Screen Actors Guild Award
Herkules

**Herkules** môže byť:
*starorímsky názov pre starogréckeho hrdinu, siláka a poloboha Herakla príp. len jeho rímsky ekvivalent
*súhvezdie, pozri Herkules (súhvezdie)
*trpasličia galaxia, pozri Herkules (trpasličia galaxia)
*hviezdokopa, pozri Herkules (hviezdokopa)
*rod obrovských tropických chrobákov, pozri herkules (chrobák)
*prenesene: silák, obor
*viacero silákov z komiksov, pozri Herkules (komiks)
*postava z komiksu Pif, pozri Pif
*taliansky film z roku 1983, pozri Herkules (film z roku 1983)
*americký animovaný film z roku 1997, pozri Herkules (film z roku 1997)
*americký animovaný film z roku 1998, pozri “Herkules” (film z roku 1998)
*americký televízny film z roku 2005, pozri Herkules (film z roku 2005)
*americký hraný televízny seriál 1995-1999, pozri Herkules (seriál)
*americký animovaný seriál podľa Disneyho filmu, pozri Herkules (animovaný seriál)

## Pozri aj
*Hercules
Beáta

**Beáta** je ženské krstné meno. Pôvod má v latinskom *beātus*, čo znamená „požehnaný, šťastný, blahoslavený, blažený“ v ženskom rode beāta. Meniny na Slovensku má 28. júna. Meno je prepojené s procesom Beatifikácie, v ktorom sa vyhlási osoba za blahoslavenú.

## Beáta vo svete
*Beata - Taliasnko, Španielsko, Poľsko, Švédsko, Turecko
*Beate - Nemecko, Dánsko, Nórsko
*Beátrice - Francúzsko, Anglicko
*Beáta - Slovensko, Česko, Maďarsko
*Беата - Rusko
*ベアタ - Japonsko (katakana)

## Pranostiky
**"Keď na Beátu slnko hreje, dobrú úrodu sľubuje"*
**"Na Beátu jasno býva, žatva rýchlo dozrieva"*

## Slávne nositeľky
*Beáta Dubasová, slovenská speváčka
*

## Referencie

Kategória:Krstné mená
Kategória:Ženské mená
Kategória:Ženské mená latinského pôvodu
Augsburg

**Augsburg** je nemecké univerzitné mesto a mesto bez okresu na juhozápade spolkovej krajiny Bavorsko. Augsburg je po Triere druhé najstaršie mesto Nemecka. Je hlavným mestom a sídlom vlády vládneho obvodu Švábsko ako aj obvodu Švábsko a krajinského obvodu Augsburg.

## Charakteristika mesta
V súčasnosti má mesto zhruba 260 000 obyvateľov a je po Mníchove a Norimbergu tretie najväčšie mesto v Bavorsku. Augsburg je jediné mesto Nemecka, ktoré má vlastný zákonný sviatok - Augsburský sviatok mieru 8. augusta, takže Augsburg má najviac zákonných sviatkov v celom Nemecku. Mesto je biskupské sídlo katolíckej diecézy.
Nachádza sa tu 43. najvyššia budova Nemecka - Augsburger Hotelturm, s anténou má výšku 167 metrov, bez antény 116 metrov. Je to taktiež najvyššia stavba Augsburgu.
Nachádzajú sa v nej prevažne ubytovacie zariadenia a kancelárie. Každá bytová jednotka ná vlastnú terasu. Budova má prierez kruhu.

## Dejiny
Jeho meno sa odvádza od rímskeho sídliska Augusta Vindelicorum, založeného rímskym cisárom Augustom. V 16. storočí bolo mesto jedným z významných dejísk reformácie. V Augsburgu v roku 1530 prívrženci učenia Martina Luthera prvýkrát predniesli svoje tzv. Augsburské vyznanie. Augsburg je miestom podpisu Augsburského mieru z roku 1555, ktorým sa v Nemecku ukončili boje medzi katolíkmi a protestantmi. Augsburg sa v roku 1906 stal veľkomestom, keď počet obyvateľov prekročil 100 000.

## Významné osobnosti
* Jakob Fugger (* 1459 † 1525) – obchodník, banský podnikateľ, bankár, filantrop
* Hans Holbein (* asi 1460† 1524) – maliar
* Martin Luther (* 1483† 1546) – teológ, kazateľ a reformátor, zakladateľ protestantizmu 
* Hans Holbein mladší (* 1497/1498† 1543) – maliar
* Adrian de Vries (*1546 alebo 1556† 1626) – holandský sochár
* Johann Bayer (* 1572† 1625) – astronóm
* Leopold Mozart (* 1719† 1787) – skladateľ 
* Gottlieb Tobias Wilhelm (* 1758† 1811) – kňaz, prírodovedec a entomológ
* Jacob Hübner (* 1761† 1826) – entomológ, lepidopterológ, botanik, maliar a ilustrátor
* Friedrich List (* 1789† 1846) – ekonóm
* Christian Friedrich Freyer (* 1794† 1885) – entomológ 
* Napoleon III. (* 1808† 1873) – francúzsky prezident a francúzsky cisár 
* Rudolf Diesel (* 1858† 1913) – inžinier a vynálezca
* Hans Karl August Simon von Euler-Chelpin (* 1873† 1964) – švédsky biochemik, nositeľ Nobelovej ceny za chémiu 
* Bertolt Brecht (* 1898† 1956) – dramatik
* Bernd Schuster (* 1959) – futbalista a futbalový tréner
* Philipp Kohlschreiber (* 1983) – tenista

## Partnerské mestá

## Obrazová galéria

Augsburg-234-Maximilianstr 25-37-gje.jpg
Augsburg-214-Maximilianstr 25-gje.jpg
Augsburg-246-Maximilianstr 50-46-gje.jpg
Augsburg-Dom-12-gje.jpg
Augsburg-Dom-46-Grab-gje.jpg
Augsburg-Fuggerei-16-gje.jpg
Augsburg-St Anna-02-gje.jpg
Augsburg-St Ulrich+Afra-12-Kirchgasse-gje.jpg
Augsburg-St Ulrich+Afra-54-Putto-gje.jpg
Augsburg-534-Zwerchgasse 8-gje.jpg


## Referencie

## Iné projekty

## Externé odkazy
* Mesto Augsburg
* Mapa mesta


Kategória:Mestá v Bavorsku
Kategória:Slobodné ríšske mestá
Metaxasova línia

**Metaxasova línia** bol systém opevnení vybudovaných na severe Grécka v 2. svetovej vojne proti Nemcom. Pomenovaná je podľa J. Metaxasa.

Kategória:Vojenské výhonky
Kategória:Opevnené línie cez druhú svetovú vojnu
Maginotova línia

náhľad|Vstup do Ouvrage Schoenenbourg pozdĺž Maginotovej línie v Alsasku.
náhľad|Mapa severnej časti Maginotovej línie severne od hraníc so Švajčiarskom. Plnou čiarou opevnenia s delostrelectvom. Prerušovanou čiarou slabšie vyzbrojené opevnenia.
**Maginotova línia** bol francúzsky systém opevnení na francúzsko-nemeckej hranici proti útokom Nemcov. Pozostával z betónových opevnení, prekážok, guľometných hniezd a pod. 

Vybudovaná bola v rokoch 1929-1939 na severnej a východnej hranici Francúzska v dĺžke 400 kilometrov. Pomenovaná je podľa francúzskeho ministra vojny Maginota. Svojho času to bol najväčší systém opevnení na svete, tvoril ho systém pevností (Ensemble, Gros Ouvrages, Petit Ouvrages), kazemát, blokov (blocks), úkrytov (abris), pozorovateľní (observatories) a prekážok. Všetko sa členilo na opevnené oblasti a sektory.

Pokladala sa za neprekonateľnú, svoj účel splnila, pretože počas druhej svetovej vojny ju boli nútené nemecké vojská obísť cez Belgicko a Luxembursko. Priviedla Francúzsko k fatálne chybnému odhadu situácie. Defenzívna stratégia zapríčinila francúzsku porážku na jar roku 1940.

Niekedy sa pojem používa aj pre podobný systém na hraniciach Francúzska s Talianskom (pozri Alpská línia).

## Iné projekty

## Externé odkazy
* www.maginot-line.com /
* Hackenberg - Maginotova línia /
* Zbrane Maginotovej línie 

Kategória:Vojenské výhonky
Kategória:Dejiny Francúzska
Kategória:Stavby vo Francúzsku
Kategória:Opevnené línie cez druhú svetovú vojnu
Joannis Metaxas

**Joannis Metaxas** (* 12. apríl 1871, Ithaka, Grécko – † 29. január 1941, Atény) bol grécky generál a politik a vodca gréckej diktatúry v rokoch 1936 – 1941.

Vojenské vzdelanie získal v Berlíne.

Ďalšia kariéra:
* 1915 – 1917: náčelník gréckeho generálneho štábu a vplyvný poradca kráľa Konštantína I.
* 10. – 20. roky: zástanca konzervatívnej politiky, odporca vojnovej a expanzívnej politiky vedenej Venizelosom
* 1924 – 1926: v emigrácii (roku 1924 bola v Grécku vyhlásená republika)
* 1935: generáli Metaxas a Georgios Kondylis vyhlásili v októbri obnovenie monarchie s cieľom vytvorenia diktatúry; Venizelos išiel do exilu a do Grécka sa po 12 rokoch vrátil kráľ Juraj II.
* 1936: Metaxas je vymenovaný kráľom za predsedu vlády a ministra zahraničia a po porážke jedného štrajku vyhlasuje vojnové právo, čím vytvára diktatúru
* 1936 – 1941: diktátor
* 1940 (jeseň): porazil talianske vojská snažiace sa dobyť Grécko

Zomrel roku 1941 a zanechal v Grécku mocenské vákuum.

## Externé odkazy
* Grécke dejiny  

Kategória:Grécki politici
Kategória:Grécki generáli
Kategória:Grécke osobnosti druhej svetovej vojny
Pavel Delinga

Ing. **Pavel Delinga**, CSc. (* 23. január 1939, Devičany) je bývalý poslanec Národnej rady SR.

## Stranícka kariéra
Pavel Delinga bol predsedom Roľníckej strany Slovenska (RSS), ktorá v roku 1994 vytvorila v parlamentných voľbách predvolebnú koalíciu s Hnutím za demokratické Slovensko (HZDS). Táto koalícia v parlamentných voľbách zvíťazila so ziskom 34,93% hlasov a získala 61 poslaneckých kresiel v NR SR. Po víťazstve vo voľbách predsedovia HZDS Vladimír Mečiar a RSS Pavel Delinga podpísali koaličnú dohodu o vstupe do vlády s predsedom Združenia robotníkov Slovenska Jánom Ľuptákom a predsedom Slovenskej národnej strany Jánom Slotom.

V novembri 1997 sa RSS zlúčila s Hnutím poľnohospodárov SR (HP SR) a vytvorili Novú agrárnu stranu (NAS). Pavel Delinga sa stal predsedom tohto nového politického subjektu.

Keďže preferencie NAS boli pred voľbami v roku 1998 mizivé, v júli 1998 sa strana zlúčila s HZDS.

## Politická kariéra
* 1994 - 1998 - poslanec NR SR za koalíciu RSS-HZDS
* 1998 - 2002 - poslanec NR SR za HZDS

## Ostatné
Pavel Delinga zastával aj úrad generálného dozorcu Evanjelickej cirkvi augsburského vyznania.

Kategória:Narodenia v 1939
Kategória:Slovenskí politici
Kategória:Politici RSS
Kategória:Politici NAS
Kategória:Politici ĽS-HZDS
Kategória:Predsedovia slovenských politických strán
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Osobnosti z Devičian
Kategória:Laureáti Radu Andreja Hlinku II. triedy
Voľný trh

**Voľný trh** alebo **slobodný trh** je trhový systém, v ktorom sa všetky ekonomické rozhodnutia (vrátane určenia ceny, pohybu peňazí, tovarov a služieb) odohrávajú na základe slobodných dobrovoľných rozhodnutí zúčastnených strán (predávajúci a kupujúci) bez donucovacej sily. 

V takomto systéme štát sleduje politiku laissez-faire, ktorá je v kontraste s plánovanou, či zmiešanou ekonomickou politikou. Zástancovia voľného trhu sú prívržencami ekonomického liberalizmu.

## Pozri aj
* Trhová ekonomika

Kategória:Obchod
Ekonóm

**Ekonóm** (množné číslo je *ekonómi* alebo *ekonómovia*) môže byť:
* odborník či bádateľ v ekonómii (a/alebo ekonomike), pozri pod ekonómia 
* učiteľ ekonómie resp. na ekonomickej vysokej škole
* študent ekonómie resp. na ekonomickej vysokej škole
* absolvent ekonomickej vysokej školy, pozri absolvent a ekonomická vysoká škola
* (najmä vedúci) hospodársky pracovník v podniku, závode a podobne, hospodár, pozri ekonóm (podnik)
* názov folklórneho súboru, pozri Ekonóm (folklórny súbor)

## Pozri aj
* Zoznam ekonómov
Sauron

**Sauron** je fiktívna postava zo sveta Stredozeme J.R.R. Tolkiena. Je tvorcom prsteňa v Pánovi prsteňov, proti ktorému bojujú protagonisti tejto knižnej trilógie. 

Sauron bol povolaný Morgothom (Melkorom) ako jeho šampión. Spočiatku patril medzi Aulëho Maiarov, no nechal sa zlákať Morgothom. Po uväznení Morgotha po príchode elfov, sa skryl do pevnosti Angband, kde čakal na návrat svojho pána. Po definitívnej porážke Morgotha sa stratil.

Počas druhého veku odišiel do svojej novej ríše, do Mordoru. Využil svoju ľstivosť a čary, aby oklamal vznešených elfov. Spolu s nimi ukul niektoré čarodejné prstene (medzi nimi aj sedmičku - pre trpaslíkov a deviatku - pre ľudí). Potom v tajnosti v Hore osudu ukul Veľprsteň za pomoci Celebrimbora, elfského majstra kováča a pána Eriadoru, ktorého neskôr aj s jeho rodinou zabil. Začal bojovať s elfmi, ktorým na pomoc prišli Númenorčania. Za vlády kráľa Ar Pharazona bol Sauron zajatý a odvlečený na Númenor. Tam sa z väzenia vypracoval na radcu. Presvedčil kráľa, aby zaútočil na Valinor. Toto spôsobilo skazu Númenoru a Sauron stratil hmotné telo. Z Númenoru unikol a vrátil sa do Mordoru. Zvyšky númenorčanov ušli do Stredozeme do Arnoru a Gondoru.
Po bitke posledného spojenectva, keď Isildur odťal Veľprsteň z jeho ruky, Sauron načas stratil
svoju moc. Tú späť nabral až niekoľko rokov pred vojnou o Prsteň. Jeho moc bez Prsteňa nebola úplná, potreboval ho na to, aby dobyl celú Stredozem. Po zničení Veľprsteňa v poslednej knihe stratil všetku svoju moc a zmizol navždy v tieňoch. Potom nastal čas ľudí.                 

 

Kategória:Stredozem
Kategória:Postavy z Pána prsteňov
Alimos (Kobka)

**Alimos** je fiktívna postava v svete Neuter, z knihy Kobka.

Dátum a miesto narodenia nie sú známe, takisto ako pôvod - niekedy ho volajú ničí syn. Ako prišelec odnikiaľ sa okolo roku 530 pridal k bande zbojníkov v temných daldehozských lesoch. Zakrátko sa stal ústrednou postavou skupiny, a ešte stále veľmi mladý zničil konkurečnú zboj vyvraždením alebo zjednotením. Keď karavány obchodníkov z Daldehozu namierené na Mos nedokázali ochrániť ani drahé vojenské cechy, rozšíril sa chýr o mladíkovi z lesov, čo bojuje bleskovo ako gepard a mocne ako lev. Vtedajší mosský kráľ Leus, obratý o zisk z cla karaván, nedokázal s vlastnou armádou zboj zničiť. Nezvyčajne bojovní a schopní zlodeji rozšírili svoje rady a stali sa voľnou vojenskou jednotkou, ktorá svojmu okoliu škodila vydieraním a príživníctvom. V roku 534 nový kráľ Rogah vyhlásil, že do mesiaca kraj zbaví zbojníckej pliagy. Nezbavil. Alimos sa ukázal byť v boji nezdolateľný. Bola naňho vypísaná veľká odmena. Nebol to však on, kto sa triasol o život, ale sám kráľ, keď počas jeho návštevy Daldehozu v noci alimovci mesto prepadli, podpálili a pokúsili sa kráľa zabiť. Nasledujúce trestné výpravy zlyhali a západ Mosu trpel ďalej.

Slávnym sa stal v Bitke o Daldehoz roku 538, kde nečakane prišiel na pomoc drancovanému mestu. Po tejto udalosti sa jeho povesť mierne zlepšila a pre niektorých bol hrdinom. Kráľ Rogah s ním uzatvoril vojenskú zmluvu, čím skončila éra zbojníctva v Mose.

Sláva mu zachutila a chcel viac. Nevedel sa jej nabažiť a robil všetko preto, aby sa o ňom hovorilo. Zmluva mu umožnila vyniknúť na bojiskách. Čím viac kosil nepriateľov, tým viac žal slávu. Pre Mos vybojoval jedenásť bitiek a bez jediného oškrenia ho obklopila gloriola nezraniteľnosti.

Kategória:Fiktívne postavy
Parížska komúna

**Parížska komúna** môže byť:
* počas Veľkej francúzskej revolúcie: pôvodne spontánne sformovaná povstalecká skupina, z ktorej výboru sa 16. júla 1789 sformovala Parížska mestská rada, fungujúca do roku 1795, pozri Parížska komúna (Francúzska revolúcia)
* radikálna socialistická vláda ustanovená 28. marca 1871 v Paríži (po prevrate Národnej gardy), ktorá trvala do 28. mája 1871, pozri Parížska komúna (1871)
Clarence William Nelson

**Clarence William Nelson II** (* 29. september 1942, Miami) je americký politik a právnik, ktorý je v súčasnosti riaditeľom Národného úradu pre letectvo a vesmír (NASA). Vyštudoval na univerzie v Yale, kde dostal titul Bachelor of Arts v roku 1965 a neskôr slúžil v U.S. Army Reserves od roku 1965 do 1971 (a aktívne slúžil od 1968 do 1970). Počas tohto času študoval na University of Virginia, kde vyštudoval právo v roku 1968.

## Pôsobenie v NASA
V roku 1986 sa Nelson stal druhým členom Kongresu (a prvým členom Snemovne reprezentantov Spojených štátov), ktorý letel do kozmu. Výcvik v NASA absolvoval spolu so senátorom Jakom Garnom. V misii raketoplánu Columbia (STS-61-C) letel ako nákladový špecialista. Hlavným cieľom tejto misie bolo vypustenie komunikačného satelitu Satcom K1 a viacero menších vedeckých experimentov (napr. spracovanie materiálov v prostredí mikrogravitácie, chemické reakcie, klíčenie semien, liahnutie vajec, astronómia či fyzika atmosféry). Bola to nadlho posledná úspešná misia raketoplánov, tesne pred haváriou Challengeru.

## Politická kariéra
Nelson pôsobil v Snemovni reprezentantov za 9. okres na Floride od 3. januára 1979 do 3. januára 1983 a za 11. okres na Floride od 3. januára 1983 do 3. januára 1991. Od 3. januára 2001 je senátorom za štát Florida.

Niektorí experti pôvodne zvažovali Nelsona ako možného zástupcu prezidentského kandidáta Johna Kerryho vo voľbách 2004. Nelson ohlásil svoj úmysel kandidovať na znovuzvolenie v roku 2006 a je považovaný za jedného z najpopulárnejších politikov v štáte Florida.

Aj vzhľadom na svoju priamu účasť v kozmickom programe je podporovateľom vesmírnych programov a v marci 2010 sa postavil tvrdo na odpor, keď prezident Barack Obama ohlásil zámer zrušiť programu Constellation.

## Referencie
 

## Iné projekty

## Externé odkazy
* Oficiálna webstránka 
* Webstránka kampane za znovuzvolenie 

Kategória:Senátori USA
Kategória:Členovia Snemovne reprezentantov USA
Kategória:Členovia Demokratickej strany USA
Kategória:Kozmonauti USA
Kategória:Absolventi Yale University
Kategória:Osobnosti z Miami
Nelson

**Nelson** môže byť:

* Clarence William Nelson, senátor USA a bývalý astronaut
* George Driver Nelson, americký vedec a bývalý astronaut
* Horatio Nelson, britský admirál
* Ted Nelson (1937), americký sociológ a filozof
* obec v New Hampshire, pozri Nelson (New Hampshire)
* mesto na Novom Zélande, pozri Nelson (Nový Zéland)
Ford

**Ford** môže byť:
* Henry Ford, americký vynálezca a priemyselník
* Gerald Ford, 38. prezident USA

* Kevin Ford, americký astronaut
* Ford Motor Company, automobilka
Mel Martinez

**Melquiades Rafael „Mel“ Martinez** (* 23. október 1946, Sagua La Grande, Kuba) je americký politik a republikán narodený na Kube a senátor USA štátu Florida. Slúžil ako 12. tajomník USA pre výstavbu a mestský rozvoj za vlády prezidenta Georgea W. Busha.

## Externé odkazy
* Oficiálna webstránka kampane 
* Florida Senate Campaign Questions for Mel Martinez

Kategória:Členovia Republikánskej strany (USA)
Kategória:Senátori USA
Kategória:Osobnosti USA kubánskeho pôvodu
Grécki prabohovia

**Grécki prabohovia** sú v starovekom Grécku najstarší bohovia, avšak nie sú určení jednoznačne. Každá teogónia gréckych básnikov spomína iných bohov ako prvých:

* V Homérovi boli na začiatku Okeanos a Tethys, rodičia všetkých bohov.
* V Hesiodovi stojí na počiatku Chaos (prázdny, medzera) a po ňom nasleduje Gaia, Eros, Noc, Uranos a potom Aiter.
* Orfická poézia urobila z Nyxi prvé božstvo. Nyx je aj prvé božstvo v Aristofanovom diele *Vtáci*, ktoré stvorilo Erosa z vajca.
* Podľa Alkmana je to vodná nymfa Thetis prvou bohyňou, ktorá splodila *poros* (chodník, trať), *tekmor* (vytyčovacia značka) a *skotos* (temnota) do prázdnoty bez chodníkov a bytostí.

Aj grécki filozofi a myslitelia stvorili vlastné kozmogónie s vlastnými prabohmi:
* Ferekydes zo Syru označil Chrona (čas) vo svojom diele *Heptamychia* za prvého boha.
* Afrodita a Ares boli prvými božstvami u Empedokla, ktorí vytvorili svet zo štyroch živlov pomocou svojich síl láska a svár.
* V Platónovom *Timaeu* práve Stvoriteľ vymodeluje svet podľa ideí.

## Pozri aj

* Zoznam postáv gréckej mytológie

Kategória:Grécki bohovia
Dia

**Dia** môže byť:
*genitív od Zeus
*v starogréckej mytológii sestra Kallisto, pozri Dia (mytológia)
*ostrov pri Kréte, pozri Dia (ostrov)
*sídlo v Libérii, pozri Dia (Libéria)
*Homérov názov pre ostrov Naxos
*softvérový program na tvorbu diagramov, pozri Dia (softvér)
*predpona s významom:
**určený pre diabetikov, pre diabetes (napr. diačokoláda)
**pozitívny 
**naprieč, cez (napr. diagonála)

**DIA** je skratka pre:
* Defense Intelligence Agency
* Denver International Airport
* Department of Internal Affairs (Nový Zéland)
* Detroit Institute of Arts

## Pozri aj
*Dia Art Foundation (nezisková organizácia v New Yorku)
Medúza (mytológia)

[náhľad|right|250px|Medúza podľa [Arnold Böcklin|Arnolda Böcklina, asi 1878]]
**Medúza** (iné, zriedkavé názvy: **Medousa, Medusa, Medoúsa, Medúsa** resp. známa aj ako **Gorgona, Gorgóna, Gorgo, Gorgó**; gr. Medousa/iné prepisy: Medusa, Medoúsa, Medúsa resp. Gorgó či Gorgón; lat. Medusa resp. Gorgo) bola v starogréckej mytológii jediná smrteľná z trojice Gorgón (=medúz), obludných dcér boha Forkysa a jeho manželky Kéty. Robert Graves prekladá jej meno ako ľstivá.

Bola nadmerne škaredá, rovnako ako jej sestry Stheinó (Sthenoa) a Euryale, ale nie od narodenia. Znásilnil ju boh Poseidón v Aténinom chráme, Aténa jej to neverila a premenila ju na obludu s blýskavými očami, obrovskými zubmi, mosadznými pazúrmi a hadmi namiesto vlasov. Ten, kto sa jej pozrel do očí sa premenil na kameň. Keď ju neskôr zabil Perseus, vyskočili z jej krku Poseidónove deti Chrýsaór a okrídlený kôň Pegasos. Medúzina hlava sa potom dostala na Aténinu egidu (kožený štít s hlavou Medúzy).

## Pozri aj
* monster girl

## Iné projekty

## Referencie

Kategória:Postavy gréckej mytológie
Kategória:Bájne tvory gréckej mytológie
Microsoft Corporation

**Microsoft Corporation** je firma sídliaca v Redmonde v štáte Washington v USA. Dcérske firmy má v súčasnosti v 121 krajinách, aj na Slovensku. Založili ju Bill Gates a Paul Allen v roku 1975. Microsoft patrí k najbohatším a najväčším firmám na svete. Microsoft vyvíja, vyrába, licencuje a podporuje širokú škálu  produktov pre rozličné zariadenia. Medzi jej najobľúbenejšie a najznámejšie produkty patria operačné systémy Microsoft Windows a rodina produktov Microsoft Office, z ktorých každý dosiahol takmer všadeprítomnosť na trhu osobných počítačov.

Agresívne obchodné praktiky spoločnosti viedli k niekoľkým vládnym vyšetrovaniam, vrátane federálneho procesu z roku 1998, ktorý usvedčil Microsoft zo zneužitia svojho monopolného postavenia na zničenie konkurencie. Vďaka odvolaniam a dohodám sa firme podarilo zmierniť nepriaznivé efekty svojho počínania na jej prevádzkové a finančné postavenie.

Motto firmy je „Váš potenciál, naša vášeň“. V roku 2014 odkúpila časť Nokia Mobile Oy.

V roku 2014 Microsoft kúpil švédsku spoločnosť Mojang AB za 2,5 miliardy dolárov.

## Galéria

Súbor:Bill Gates at the European Commission - 2025 - P067383-987995 (cropped).jpg|Bill Gates
Súbor:Steve ballmer 2007 outdoors2-2.jpg|Steve Ballmer
Súbor:Aerial Microsoft West Campus August 2009.jpg|Sídlo Microsoftu v Redmonde


## Referencie

## Iné projekty

## Externé odkazy
* Oficiálna stránka


Kategória:Softvérové podniky
Perseus

**Perseus** alebo **Perzeus** môže byť:
* starogrécky mýtický hrdina, pozri Perseus (mytológia)
* v gréckej mytológii dardanský kráľ, pozri Perseus (Dardania)
* syn pylského kráľa Nestora, pozri Perseus (syn Nestora)
* posledný macedónsky kráľ (*212 – † 165 pred Kr.), pozri Perseus (Macedónia) 
* v astronómii:
**súhvezdie, pozri Perzeus (súhvezdie)
**kopa galaxií, pozri Perzeus (kopa galaxií)
**(v tvare Perseus) latinský názov ramena Galaxie, pozri Rameno Perzea

**Perseus** môže byť aj krycie meno špióna, pozri Perseus (špión)
Arachné

**Arachné** alebo **Arachna** alebo zastarano **Arachne** (z gréc. *arachné* = pavúk, tkáčka, starogr. *Αράχνη* – *Arachné*, ) je dievčina, ktorá bola podľa starogréckej mytológie premenená na pavúka. 

Arachna bola dcéra farbiara Idmona z Kolofónu, pracovala ako tkáčka umeleckých obrazov - v tomto umení sa čoskoro stala známou natoľko, že jej obrazy prichádzali obdivovať nymfy z celého okolia.
Nakoniec Arachna, vedomá si svojho umenia, vyzve na súboj v tkaní samotnú bohyňu Aténu, patrónku vyšívačiek a priadok - Aténa potom na svojom obraze zobrazí dvanásť olympských bohov, vlastný spor s bohom Poseidónom o to, aký názov malo niesť mesto Atény, v štyroch rohoch obrazu potom zobrazí porážky smrteľníkov, ktorí sa odvážili merať s bohmi. Arachna na svojom zobrazí premeny bohov a ich hriešne milostné vzplanutia.
Keď sú potom obrazy hotové, nemôže Aténa označiť ten svoj za lepší - zo žiarlivosti potom teda Arachnin obraz roztrhá. Nato sa Arachna zo žiaľu obesí - Aténa jej vráti život tým, že ju premení na pavúka.

## Referencie

Kategória:Postavy gréckej mytológie
Hermes

**Hermes** alebo **Hermés** môže byť:
* starogrécky boh, pozri Hermes (boh)
* mystický egyptský boh, obyčajne stotožňovaný s egyptským bohom Thovtom, pozri Hermes Trismegistos
*názov viacerých umeleckých diel, napr.:
**Hermes (Roquepertuse)

**Hermes** môže byť aj:
* planétka, pozri 69230 Hermes
* projekt európskej spoločnosti ESA, pozri Hermes (ESA) 
* experiment elektrónového synchrotrónu DESY, pozri Hermes (DESY) 
* priezvisko:
**Andreas Hermes
**Georg Hermes
* loď Britského kráľovského námorníctva, pozri HMS Hermes

## Pozri aj
* Hermès ( francúzska módna obchodná spoločnosť)
Bellerofontes

náhľad|Bellerofontes a Pegas
**Bellerofontes** alebo **Bellerofón** alebo **Bellerofontés** (, ) je v gréckej mytológii syn korintského kráľa Glauka a Eurymédy. 

Z neopatrnosti usmrtil svojho brata, a preto utiekol ku kráľovi Proitovi do Argosu. Tam sa do neho ale zamilovala kráľova manželka Antea čiže Stheneboia. Bellerofontes jej lásku neopätoval. Antea ho z pomsty udala kráľovi, že sa pokúšal pripraviť ju o česť. Kráľ sa sám nechcel svojmu hosťovi pomstiť, ale poslal ho s listom ku kráľovninmu otcovi, kráľovi Iobatovi do Lýkie. List skrýval žiadosť, aby Iobates dal Bellerofonta popraviť. Ani ten nechcel hosťovi ublížiť, ale vystavil ho takým nebezpečenstvám, ktorým by mal podľa Iobatových predpokladov podľahnúť. Bohovia pomohli Bellerofontovi dokázať jeho nevinu, a zoslali mu okrídleného koňa Pegasa, na ktorom šťastne premohol ázijský kmeň Solymov, Amazonky aj Chiméru. To Iobata dojalo do tej miery, že dal Bellerofontovi za ženu svoju dcéru Filonoé a vymenoval ho za svojho nástupcu.

Bellerofontov koniec už nebol tak šťastný. Bohovia ho nenávideli za to, že sa stal miláčikom ľudí, a zrazili ho z Olympu a zmrzačili, keď tam chcel vzlietnuť na Pegasovi. 

Filónoé mu porodila tri deti, Isandra, Hippollocha a Laodameiu. Ares usmrtil Isandera v bitke proti Solymom, Artemis ho pripravila o dcéru, ale Hippolochos zdedil otcovu ríšu.

## Referencie a bibliografia

Kategória:Postavy gréckej mytológie
Kategória:Vládcovia Korintu
Pegas

**Pegas** označuje:
* v gréckej mytológii okrídleného koňa; pozri Pegasos    (kôň)
* alegorický atribút básnikov
* v astronómii: 
**súhvezdie, pozri Pegas   (súhvezdie)
**trpasličia galaxia, pozri Pegas   (trpasličia galaxia)
** kôň s krídlami
* Paegas bol názov jedného českého mobilného operátora

Pozri aj: Pegasos a Pegasus
Pegasus

**Pegasus** môže byť:
*latinský (a anglický, nemecký a pod.) názov okrídleného koňa gréckej mytológie, pozri Pegas (kôň)
*v astronómii 
** latinský názov súhvezdia Pegas
**asteroid, pozri Pegasus (asteroid)
*vo vojenstve:
**rad amerických družíc, pozri Pegasus (družica)
**americký raketový systém; pozri Pegasus (raketa)
*v leteckej technike názov pre dva britské letecké motory:
**pozri Pegasus (Rolls-Royce)
**pozri Pegasus (Bristol)
*v informatike poštový klient Pegasus Mail
*v ekonomike:
**letecká spoločnosť Pegasus Airlines
**vydavateľstvo Pegasus Press
*rod rýb, pozri Pegasus (rod)

Pozri aj: Pegasos a Pegas
Pegasos

**Pegasos** môže byť:
*v gréckej mytológii okrídleného koňa; pozri Pegas (kôň)
*v informatike názov počítača, pozri Pegasos (počítač)

## Pozri aj
*Pegas
*Pegasus
Hermes (Roquepertuse)

**Hermes z Roquepertuse** je dvojpohlavná (androgýnna) soška s dvoma tvárami, vysoká cca , keltského pôvodu, nájdená roku 1923 v Roquepertuse.

Kategória:Kelti
Kategória:Archeológia
Roquepertuse

**Roquepertuse** je keltské oppidum a jedno z najvýznamnejších nálezísk keltskej kultúry pri mestečku Velaux pri Marseille vo Francúzsku. Známe je objavom svätyne a sošiek (napr. Herma). Zvyšky sú dnes vystavené v Marseille v múzeu Borély.

Svätyňa, ktorú skúmali v rokoch 1919 - 1927, bola v polkruhu obklopená skalami. Bola zasvätená kultu predkov a konali sa tu politické a náboženské stretnutia kmeňa Salluviov. Išlo asi o čisto náboženské stredisko, známky obývania chýbajú. Koncom 3. storočia pred Kr. kultové miesto nahradila architektonická konštrukcia so zaujímavými plastikami (dravý vták (vysoký 62 cm ), muži pripomínajúci Budhu, dvojhlavý boh) a so stavebnými článkami s vyrytými hlavami koní a s výklenkami na ukladanie trofejí (useknutých hláv). Svätyňu asi zničili Rimania v čase zničenia Entremontu (123 až 122 pred Kr.).

## Galéria
Exponáty vystavené v múzeu v Marseille.

Roquepertuse Portique.jpg|Piliere s otvormi pre vkladanie lebiek.
Roquepertuse-Chevaux.jpg|Vápencový preklad s konskými hlavami.
Roquepertuse-Guerriers.jpg|Sochy bojovníkov a vápencové stĺpy.
Roquepertuse. Statue de guerrier.jpg|Socha bojovníka sediaceho so skríženými nohami.
Roquepertuse-oiseau.jpg|Socha dravca.


## Iné projekty

## Externé odkazy
* Opis:  Celtic Culture: a historical encyclopedia By John T. Koch

Kategória:Kelti
Kategória:Archeologické lokality vo Francúzsku
Pegas (kôň)

náhľad|Bellerofontes a Pegas
**Pegas** (iné názvy: **Pegasos, Pégasos**; gr. Pégasos; lat. *Pegasus*; z gr, πηγή - pégé - prameň) je v starogréckej mytológii okrídlený kôň, syn boha morí Poseidóna a Medúzy. 

Rozprávania o jeho pôvode sa líšia. Podľa jedného z nich vyskočil Pegasos z tela svojej matky Medúzy potom, čo jej Perseus usekol hlavu. Iná verzia hovorí, že vyskočil zo zeme, na ktorú dopadla Medúzina krv.

Pegasos pomohol Bellerofontovi v jeho boji s chimérami a Amazonkami. Existuje veľa príbehov, v ktorých sa spolu nachádzajú Pegasos a Bellerofontes. Keď však chcel Bellerofontes vzlietnuť na Pegasovi na Olymp, najvyšší boh Zeus sa rozhneval za takúto opovážlivosť. Pegasa zmiatol náhlou zúrivosťou, Bellerofontes sa na ňom neudržal a pádom na zem stratil rozum.

Prvý Pegas bol nesmrteľný ale počas mnohých rokov života sa činil a tak sa rodili nové okrídlené kone. Tiež nemuseli byť vždy biele, mohli mať aj čiernu srsť. 

Podľa mytologického príbehu bol Pegasos premenený na jedno zo súhvezdí, ale perá jeho krídel dopadli na zem blízko Tarsu a dali tak názov tomuto mestu. V umení býva zobrazovaný ako atribút básnikov.

## Iné projekty

Kategória:Postavy gréckej mytológie
Kategória:Bájne tvory gréckej mytológie
Apollo

**Apollo** môže byť:
* latinský názov starogréckeho, etruského a starorímskeho boha, pozri Apolón
* astronómia:
** vesmírny program, pozri Program Apollo
** kozmická loď, pozri Apollo (kozmická loď)
** planétka, pozri 1862 Apollo
** skupina planétok, pozri Skupina Apollo
** kotlina na odklonenej strane Mesiaca, pozri Apollo (kráter)
** skratka z Apache Point Observatory Lunar Laser-ranging Operation (APOLLO)
*geografia:
**jeden z názvov novej mestskej štvrte v Bratislave, štvrť Apollo (hovorovo Apolka), pozri Bratislavský downtown
**most v Bratislave, pozri Most Apollo
**mesto v USA, pozri Apollo (Pensylvánia)
**mesto v Južnej Afrike, pozri Apollo (Južná Afrika)
*podnik:
** bývalý podnik v Bratislave, predchodca dnešného Slovnaftu, pozri Apollo (podnik)
** zdravotná poisťovňa na Slovensku, pozri Apollo (zdravotná poisťovňa)
** biznis centrum v Bratislave, pozri Apollo Business Center
*umenie:
**divadlo, v ktorom v rokoch 1965 až 1967 vystupoval Karel Gott, pozri Apollo (české divadlo)
**divadlo v meste New York, pozri Apollo Theater (New York)
**divadlo v londýnskom West Ende, pozri Apollo Theatre (Londýn)
**spevácky zbor v Bratislave, pozri Apollo (zbor)
**fínska rocková skupina z prelomu 60. a 70. rokov, pozri Apollo (hudobná skupina)
**album zoskupenia The Alan Parsons Project, pozri Apollo (album)
**britský umelecký časopis, pozri Apollo (časopis)
*loď:
**lode Britského kráľovského námorníctva, pozri HMS Apollo
**pomocná loď ponoriek Námorníctva USA, pozri USS Apollo (AS-25)
*fiktívne postavy a objekty:
**trieda vesmírnych lodí zo série Star Trek, pozri Apollo (Star Trek)
**syn veliteľa Adama v seriáli *Battlestar Galactica*, pozri Apollo (Battlestar Galactica)
**postava v komikse *The Authority* od Wildstorm Comics, pozri Apollo (komiks)
**deštruktor EarthForce v seriáli *Babylon 5*, pozri EAS Apollo
*názov mučiarskej stoličky používanej iránskou tajnou políciou
*značka automobilov vyrábaných nemeckou firmou Apollo Werke v rokoch 1910 – 1926 a americkou firmou International Motor Cars v rokoch 1962 – 1967, pozri Apollo (automobil)
*parná lokomotíva spoločnosti West Cornwall Railway, pozri West Cornwall Railway
*podmorský komunikačný kábel križujúci Atlantik, pozri Apollo (podmorský kábel)
*bejzbalový klub BK Apollo Bratislava

## Pozri aj
*Apollo Cinemas (sieť kín v Spojenom kráľovstve)
* (album Briana Enoa z roku 1983)
*Good Apollo: I'm Burning Star IV, Volume One: From Fear Through the Eyes of Madness (album od skupiny Coheed & Cambria)
*Apollo Reservation System (počítačový centrálny rezervačný systém vyvinutý spoločnosťou United Airlines)
*Gumpert Apollo (nemecké pretekárske športové auto)
*Apollo Computers, Inc. (firma, ktorý vyvinula počítačový systém Apollo/Domain).
*Operácia Apollo, vojenská operácia Kandského námorníctva
Gorgona

**Gorgona** alebo **Gorgóna** alebo zriedkavo **Gorgón** môže byť v starogréckej mytológii:
*jedna z (obyčajne troch) mytologických sestier, pozri Gorgony
*Medúza (t.j. smrteľná z troch Gorgon), pozri Medúza (mytológia)

**Gorgona** môže byť aj:
* taliansky ostrov v Toskánskom súostroví, pozri Gorgona (Taliansko)
* kolumbijský ostrov v Pacifiku, pozri Gorgona (Kolumbia)
FreeBSD

**FreeBSD** je open source operačný systém vychádzajúci zo systému BSD, verzie Unixu , ktorý bol vyvinutý na Kalifornskej univerzite v Berkeley. Vyvíja a spravuje ho veľký tím ľudí z celého sveta.

Vznikol ako sada záplat pre systém 386BSD po tom, čo sa 386BSD prestal vyvíjať. V neskorších verziách bol prepísaný na základe verzie 4.4BSD-Lite, ktorá neobsahovala kód, o ktorom sa viedol spor medzi Kalifornskou univerzitou v Berkeley a firmou Novell v januári 1995.

## Dôležité vlastnosti
### Podpora hardvéru
FreeBSD obsahuje podporu pre širokú škálu hardvérových platforiem. Je možné ho prevádzkovať na architektúre Intel i386 (vrátane Pentium a Athlon), AMD64 (Opteron, Athlon 64 a EM64T), Alpha/AXP, ARM, IA-64, MIPS, PC-98 a UltraSPARC. Podpora ďalších platforiem je vo vývoji.

### Softvérové vybavenie
Systém FreeBSD tvorí jadro a tzv. základný systém (označuje sa ako „world“). Ostatný softvér je dostupný vo forme binárnych balíčkov pre konkrétnu platformu a zo systému portov. Na platforme i386 poskytuje 17&nbsp;000 balíčkov, ktoré je možné priamo nainštalovať. Okrem tohto natívneho spôsobu je, ako na každom unixovom systéme, možná kompilácia priamo zo zdrojového tarballu aplikácie.

Systém portov je strom adresárov, ktorý obsahuje pre každú natívne podporovanú (portovanú) aplikáciu informáciu o tom, odkiaľ stiahnuť jej zdrojový kód a prípadne záplaty obsahujúce úpravy špecifické pre FreeBSD. Každý z portov má svojho správcu, ktorý sa stará o jeho aktuálnosť. Každý z portov je možné nainštalovať a odinštalovať identickými, jednoduchými príkazmi.

### Sieťové servery
Najčastejšie nasadenie FreeBSD je v úlohe internetového a intranetového servera. Poskytuje robustné sieťové služby a využíva efektívne pamäť na zabezpečenie rýchlej odozvy. FreeBSD používa napríklad Yahoo!.

### Pracovné stanice
Medzi ne patria bežné open source desktopové prostredia, kancelárske, grafické a programátorské aplikácie, čo z FreeBSD robí systém vhodný pre nasadenie aj na pracovných staniciach.

### Licenčná politika
FreeBSD je dostupný zadarmo aj s kompletnými zdrojovými textmi podľa podmienok 3-bodovej licencie BSD, ktorá nekladie podmienku zachovania rovnakej licencie pre odvodené produkty, čo umožňuje použitie FreeBSD kódu v komerčných produktoch.

Vďaka tomu sa stopy po FreeBSD sa najdu v mnohých komerčných operačných systémoch. Jadro XNU operačného systému Apple Darwin, ktoré je základom Mac OS X, je založené na jadre FreeBSD. Operačný systém JunOS pre smerovače Juniper je odvodený od FreeBSD.

## Externé odkazy
* The FreeBSD Project 
* FreeBSD - Informačná stránka o operačnom systéme  
* Seriál článkov o základoch FreeBSD  
* - FreeBSD ports
* Inštalačná príručka  

Kategória:BSD
Kategória:Operačné systémy
Mario Diaz-Balart

**Mario Diaz-Balart** (* 25. september 1961, Fort Lauderdale, Florida, USA) je americký politik, republikánsky člen Snemovne reprezentantov od roku 2003, ktorý reprezentuje 25. okres Floridy.

Narodil sa vo Fort Lauderdale na Floride, vyštudoval University of South Florida a bol obchodníkom a členom Floridskej snemovne reprezentantov pred vstupom do Snemovne reprezentantov USA. Je bratom Lincolna Diaz-Balarta a synom kubánskeho exilového politika Rafaela Diaz-Balarta a bývalý synovec z manželstva Fidela Castra.

## Externé odkazy
* Oficiálna stránka
* Mapa 25. okresu

Kategória:Členovia Republikánskej strany (USA)
Kategória:Členovia Snemovne reprezentantov USA
Kategória:Osobnosti z Floridy
Demänovská jaskyňa slobody

náhľad|Výzdoba na stene jaskyne
**Demänovská jaskyňa slobody** (starší pravopis: **Demänovská jaskyňa Slobody**) je krasová jaskyňa v Nízkych Tatrách v Demänovskej doline, jedna z Demänovských jaskýň. Objavil ju v roku 1921 Alois Král a je najnavštevovanejšou jaskyňou na Slovensku.

## Opis
Jaskyňa je na kvapľovú výzdobu najbohatšia zo známych Demänovských jaskýň. Umelo prekopaný vstupný otvor leží na západnom svahu Demänovskej Poludnice vo výške , asi  nad hladinou Demänovky. Sprístupnená je od roku 1924. Z celkovej dĺžky  (spolu s jaskyňou Pustá) je pre verejnosť sprístupnených len . 

Jaskyňa pozostáva z dómov, siení a chodieb, vytvorených v šiestich jaskynných úrovniach, ktoré vznikli počas pleistocénu. Podzemný tok Demänovky teraz preteká najnižšou úrovňou. Jaskynné priestory sú vyzdobené živými kvapľovými útvarmi, sfarbenými zlúčeninami železa a mangánu do žlta až červena. Na povale sa objavujú sklovité brká a hrubšie stalaktity, na dne robustnejšie stalagmity a stĺpy, na stenách kvapľové vodopády. Priehlbiny jaskynného dna vypĺňajú Koralové, Zlaté, Hroznové a Leknové jazierko. Raritou jaskyne sú inovaťové stalaktity v Klenotnici a jaskynné perly - guľôčky podoby hrachu - na dne jazierka vo Veľkom dóme. Že kvaple rastú veľmi pomaly je vidieť napr. na sklovitom brku vo Veľkom dóme, ktoré podrástlo za 10 rokov (195868) len o , čo predstavuje usadenie  CaCO3.

Teplota jaskyne je 67&nbsp;°C a relatívna vlhkosť 9597 %. Tri povrchové otvory vo výškach 812, 870 a  spôsobujú silné prievany, čím nadobúda charakter dynamickej jaskyne. 

Z pleistocénnej fauny sa v Medvedej chodbe našli kosti jaskynného medveďa (*Ursus speleus*). V hlinených jazierkach na brehu podzemnej Demänovky žije jaskynný kôrovec krivák (*Niphargus tatrensis*), z jaskynných netopierov tu bol zistený netopier obyčajný (*Myotis myotis*). Pri elektrických reflektoroch vegetujú rôzne druhy rias a machov (vodopád Smútočnej vŕby, Snežný dóm).

## Referencie

## Iné projekty

## Zdroj

Kategória:Jaskyne na Slovensku
Kategória:Demänovská Dolina
Demänovská jaskyňa mieru

**Demänovská jaskyňa mieru** (starší pravopis: **Demänovská jaskyňa Mieru**) je zatiaľ verejnosti neprístupná jaskyňa zo sústavy Demänovských jaskýň. Bola objavená v roku 1952 Pavlom Revajom, Stanislavom Šrolom a Petrom Droppom.

Tvorí genetický spoj medzi Demänovskou ľadovou jaskyňou a Demänovskou jaskyňou slobody. Jej vrchol leží v dolinke Vyvieranie vo výške , asi  nad vyvieračkou Demänovky. Z celkovej dĺžky  sa pripravuje na sprístupnenie .

Jaskyňa je typom riečnej jaskyne v zrelom štádiu vývoja s bohatou kvapľovou výzdobou. Zahrňuje priestranné chodby a dómy, vytvorené podzemnými vodami Demänovky v piatich jaskynných úrovniach v priebehu staršieho a stredného pleistocénu. V najvyššom poschodí (Kostnica) sa tiež našli kosti medveďa jaskynného.

## Referencie

## Externé odkazy

Kategória:Jaskyne na Slovensku
Kategória:Demänovská Dolina
Driny

Jaskyňa **Driny** je kvapľová jaskyňa v Malých Karpatoch. Nachádza sa asi  na juhozápad od Smoleníc v Smolenickom krase. Územie bolo vyhlásené v roku 1968 a novelizované v roku 1996 s rozlohou ochranného pásma 11,7 ha. Je súčasťou CHKO Malé Karpaty.

Objavili ju v roku 1929 I. Vajsábel a J. Banič. Neboli však prví, ktorí sa pokúšali dostať do jaskyne. Už v roku 1866 v rakúsko-pruskej vojne tu táborili pruskí vojaci. No o naozajstné „prieskumné“ cesty v Smolenickom krase sa pokúšali až od roku 1920 bratia Vajsablovci, Valovci a Štefan Banič (známy ako vynálezca padáka) so synom Jánom. Pokusy boli korunované úspechom až v roku 1929, keď sa I. Vajsablovi a J. Baničovi podarilo po viacerých pokusoch preniknúť do podzemia závrtovým komínom.

O päť rokov neskôr, v roku 1934, sprístupnili prvých . V roku 1950 objavili J Majko, A. Droppa a L. Blaha ďalšie časti jaskyne, ktoré vynikajú zachovalou kvapľovou výzdobou. V roku 1959 ju znovu sprístupnili. Z celkovej dĺžky  je dnes pre verejnosť sprístupnený  dlhý okruh. Vchod do jaskyne je vo výške  v západnom svahu vrchu Driny (), ktorý je tvorený pomerne čistými jurskými vápencami.

Driny sú puklinovou jaskyňou, ktorú vymodelovali zrážkové vody, ktoré prenikali do podzemia systémom puklín, takže chodby sú pomerne úzke. Podzemné priestory nie sú rozsiahle, ale majú veľmi peknú sintrovú výzdobu. Steny sú bohato pokryté sintrom v teplých žltých, červenohnedých a žltohnedých farbách. Scenériu dopĺňajú pagodovité stalagmity a pre túto jaskyňu tak typické zúbkovité záclony. Ďalej sú tu drobné jazierka, sintrové vodopády a na dne bývalých podzemných jazierok sa nachádza hráškovitá výzdoba. K najzaujímavejším priestorom patrí Sieň spolupracovníkov a Sieň Slovenskej speleologickej spoločnosti.

## Galéria

Súbor:Driny cave interior 8.JPG|Výzdoba
Súbor:Driny cave interior 6.JPG|„Slonie uši“
Súbor:Driny cave interior 19.JPG|„Zajac“
Súbor:Driny cave interior 16.JPG|„Trpaslík“
Súbor:Driny_01.JPG|Vstup do jaskyne
Súbor:Driny_02.JPG|Pamätná tabuľa


## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* http://www.ssj.sk/sk/jaskyna/8-driny, Jaskyňa na stránkach Správy slovenských jaskýň

## Zdroje

Kategória:Jaskyne na Slovensku
Kategória:Jaskyne Malých Karpát
Kategória:Národné prírodné pamiatky v Trnavskom kraji
Kategória:Chránené územia v okrese Trnava
Kategória:Smolenice
Kategória:Chránená krajinná oblasť Malé Karpaty
Kategória:Turistická značkovaná trasa číslo 8109
Gombasecká jaskyňa

**Gombasecká jaskyňa** je kvapľová jaskyňa v Slovenskom krase, nachádza sa v chotári obce Slavec v okrese Rožňava. Slúžila aj ako sanatórium na liečenie chorôb dýchacích ciest, v súčasnosti sa však v jaskyni choroby dýchacích ciest neliečia.

Nachádza sa uprostred Národného parku Slovenský kras na západnom úpätí Silickej planiny, v doline rieky Slaná, asi  južne od Rožňavy v katastrálnom území obcí Slavec, Plešivec, Silická Brezová a Silica. Jej vchod leží vo výške  Jaskyňu objavili dobrovoľní jaskyniari z Rožňavy 21. novembra 1951 prekopaním Čiernej vyvieračky. Z celkovej dĺžky jaskyne (), bolo od roku 1955 pre verejnosť sprístupnených .

Jaskynné chodby prebiehajú v dvoch horizontálnych úrovniach, s relatívnym prevýšením . Majú približne horizontálny priebeh a vytvorili sa erozívnou a korozívnou činnosťou podzemnej riečky Čierny potok v tektonických puklinách čistých svetlosivých vápencov stredného triasu. Čierny potok, ktorý zbiera vody na Silickej planine, priteká od Silickej ľadnice a do jaskyne sa dostáva sifónovými priestormi. Z toho vyplýva, že ide o jeden genetický silicko-gombasecký systém. 

Vývojovo patrí Gombasecká jaskyňa medzi najmladšie slovenské jaskyne. Má však veľmi impozantnú výzdobu, ktorá pozostáva z rôzne sformovaného sintru, sfarbeného bohatou škálou farieb od bielej cez žltú až po okrovú. Európskou zvláštnosťou sú biele brčká, 2 hrubé a až  dlhé, ktoré ostro kontrastujú s červenohnedými povlakmi na stenách. 

Gombasecká jaskyňa býva označovaná za rozprávkovú. Príroda dala kvapľom, rôzne bizarné tvary a podoby, ktoré sú ešte zvýraznené pestrou farebnosťou a sviežosťou, pretože ich tvorba neustále pokračuje. Medzi najkrajšie priestory patria Mramorová sieň s  hlbokou studňou, Sieň mieru (sieň Ladislava Herényiho), Sieň múdrosti (sieň Viliama Rozložníka), Brková sieň a ďalšie. 

Jaskyňa má mimoriadne priaznivé mikroklimatické pomery: stálu teplotu okolo 9°C, relatívnu vlhkosť 98%, čistý vzduch a pre človeka priaznivé zloženie aerosólu. Tieto faktory sú dôležité pri liečení niektorých chorôb horných dýchacích ciest. Dosiahnuté výsledky pokusnej liečby v Mramorovej sieni v hĺbke  boli úspešné.

## Galéria

Súbor:Jaskinia Gombasecka 1.jpg|Mramorová sieň
Súbor:The marble well.jpg|Mramorová studňa
Súbor:Jaskinia Gombasecka 3.jpg|Herényiho sieň
Súbor:Straw stalactite decoration.jpg|Biele sintrové brčká
Súbor:Jaskinia Gombasecka 2.jpg|


## Referencie

## Iné projekty

## Externé odkazy
* Jaskyňa  na stránkach Správy slovenských jaskýň
* Prehliadka jaskyne na Google maps

## Zdroj

Kategória:Jaskyne na Slovensku
Kategória:Silická planina
Kategória:Národné prírodné pamiatky v Košickom kraji
Kategória:Lokality Svetového dedičstva na Slovensku
Kategória:Chránené územia Národného parku Slovenský kras
Kategória:Chránené územia v okrese Rožňava
Harmanecká jaskyňa

**Harmanecká jaskyňa** je kvapľová jaskyňa vo Veľkej Fatre, neďaleko Dolného Harmanca, asi  na SZ od Banskej Bystrice.

Harmanecká jaskyňa sa nachádza v podcelku Bralná Fatra, nad Harmaneckou dolinou, na severnom svahu vrchu Kotolnica (), vo výške , asi  nad hladinou potoka Harmanec. 

Vstupná časť jaskyne, ktorú ľudia nazývali Izbica, bola známa od nepamäti. Do ďalších neznámych priestorov sa roku 1932 prekopal M. Bacúrik. Speleológovia postupne objavovali Dóm pagod a Riečisko (1938), Vysoký gotický dóm, Bludný dóm (1942) a priestory za Bludným dómom, takže dnes je známa dĺžka jaskyne . Verejnosti je sprístupnený okruh v dĺžke 1 020 m.

V roku 1968 bola jaskyňa vyhlásená za chránený prírodný výtvor, novelizované v roku 1972, v súčasnosti má štatút národnej prírodnej pamiatky  a je súčasťou Národného parku Veľká Fatra. Jaskyňa sa vytvorila v tmavosivých (guttensteinských) vápencoch stredného triasu v dvoch úrovniach. Je výsledkom korozívnej a erozívnej činnosti ponorných vôd (pritekajúcich z juhu) v priebehu pliocénu, čím predstavuje typ puklinovo-rútivej jaskyne v senilnom štádiu vývoja. Podzemné priestory zahrňujú chodby, siene a dómy založené na vrstvových plochách a tektonických poruchách. Vyzdobujú ju útvary všetkých druhov.

Pozoruhodné sú biele pagody, sintrové jazierka, nástenné vodopády s ružovkastými záclonovitými závesmi vo Vysokom gotickom dóme a Kamenná váza vo Dóme pagod, ktorá je aj v znaku Harmaneckej jaskyne. V Malej sieni sa objavujú aj útvary z bieleho kašovitého sintra. Dno Riečišťa a Nánosovej chodby pokrývajú hlinité a piesčité nánosy ponorných vôd. V rozsiahlych dómoch a sieňach prevládajú mohutné pagodovité útvary s charakteristickými excentrickými stalaktitmi a mäkkým sintrom. V niektorých častiach jaskyne sa nachádzajú jazierka so vzácnymi jaskynnými perlami. Farba kvapľových útvarov je väčšinou biela, len miestami prechádza do žltej a hnedej. 

Teplota jaskyne je 6,2 °C, vlhkosť okolo 97 %. Keďže sa vzdušné prúdy prejavujú len vo vstupných častiach, nadobúda charakter dynamicko-statickej jaskyne.

Z jaskynných netopierov tu boli pozorované: podkovár veľký (Rhinolophus ferrumequinum), podkovár malý (Rhinolophus hipposideros), netopier veľký (Myotis myotis), netopier fúzatý (Myotis mystacinus), netopier brvitý (Myotis emarginatus) a netopier Blythov (Myotis blythii).

## Referencie

## Iné projekty

## Externé odkazy
* 
* Chránené územia, Štátna ochrana prírody Slovenskej republiky
* Jaskyňa na stránkach Správy slovenských jaskýň

## Zdroj

Kategória:Jaskyne na Slovensku
Kategória:Národné prírodné pamiatky v Banskobystrickom kraji
Kategória:Chránené územia v okrese Banská Bystrica
Kategória:Veľká Fatra
Kategória:Chránené územia Národného parku Veľká Fatra
Kategória:Dolný Harmanec